पाएं अपने शहर की ताज़ा ख़बरें और फ्री ई-पेपरडाउनलोड करें
मांगरोल कोरोना संक्रमण से बचाव के प्रति लोगों को जागरूक करने के लिए प्रशासनिक अधिकारियों ने मालबमोरी गांव में जन जागरूकता रैली निकाली।एसडीएम शत्रुघ्नसिंह गुर्जर, बीडीओ मजहर इमाम, थानाधिकारी रामविलास मीणा सहित अन्य कर्मचारियों ने जन जागरूकता रैली निकालकर ग्रामीणों को संक्रमण से बचे रहने, सचेत रहने, लापरवाही नहीं बरतने की हिदायत दी।राजपुर| कस्बे में प्रीतिदिन हो रही कोरोना से मौतों के कारण शनिवार को प्रशासन ने फ्लैग मार्च निकाला। इस दौरान लोगों को अनावश्यक घर से बाहर नहीं निकलने की हिदायत दी। जो लोग बिना बजह घूमते मिले उनके खिलाफ कार्रवाई की गई।
इस मौके पर एसडीएम राहुल मल्होत्रा, डीएसपी कजोड़मल मीणा, शाहाबाद थानाधिकारी हरिप्रसाद राणा साथ मौजूद थे।छीपाबड़ौद| मोखमपुरा ग्राम पंचायत मुख्यालय पर शनिवार को मुख्य ब्लॉक शिक्षा अधिकारी प्रेमसिंह मीणा के नेतृत्व में जागरूकता के लिए फ्लैग मार्च निकाला गया। इस अवसर पर ब्लॉक मुख्य शिक्षा अधिकारी मीणा ने दुकानों पर अनावश्यक भीड़ नहीं करने, मास्क लगाने, बार-बार हाथ धोने व हाथों को सैनिटाइज करने के लिए ग्रामीणों को जागरूक किया। शिक्षक अशोक कुमार ने बताया कि फ्लैग मार्च के दौरान गांव के लोगों को विशेष रूप से मास्क लगाने, सोशल डिस्टेंसिंग रखने और जरूरत होने पर ही घर से बाहर निकलने को कहा गया। फ्लैग मार्च में ग्राम पंचायत के सरपंच, आंगनबाड़ी कार्यकर्ता, आशा सहयोगिनी, सहायिका, पटवारी, कृषि पर्यवेक्षक, पंचायत सहायक, महिला पर्यवेक्षक, पीईईओ, शिक्षा विभाग के कर्मचारी शामिल थे।
देवरी| ग्रामीण क्षेत्र में तेजी से पैर पसार रहे कोरोना संक्रमण की रोकथाम व लोगों की सुरक्षा के लिए चल रहे अनुशासन पखवाड़े में शनिवार सुबह 10 बजे तहसीलदार गजेंद्र शर्मा के नेतृत्व में पुलिस जवान, कर्मचारियों ने बीलखेड़ा माल पंचायत मुख्यालय पर मुख्य मार्गों पर फ्लैग मार्च निकालकर बचाव का संदेश देकर लोगों से घर में रहने की अपील की। फ्लैग मार्च में सरपंच भागवती यादव, एएसआई हेमचंद मालव, ग्राम विकास अधिकारी उमाशंकर वैष्णव, पीईईओ हरीश डारा, संतान यादव सहित पंचायत क्षेत्र के जनप्रतिनिधियों एवं कर्मियों सहित अन्य लोगों ने भाग लिया।बिजौरा|
ग्राम पंचायत मुख्यालय पर प्रशासन व कोर कमेटी के सदस्यों ने कोराेना जागरूकता के लिए फ्लैग मार्च निकाला। कोर कमेटी समिति अध्यक्ष तरूण कुमार शर्मा, सेक्टर प्रभारी बृजेश शर्मा, संयोजक प्रदीप जैन तथा अन्य सदस्यों ने लोगों को अनावश्यक रूप से घर से बाहर नहीं निकलने, सोशल डिस्टेसिंग का पालन करने, मास्क लगाकर बाहर निकलने, हाथों को बार-बार साबुन से धोने की अपील की। इसके बाद कोर कमेटी की बैठक हुई। जिसमें निर्णय लिया कि कोर कमेटी सरकारी गाइडलाइन के अनुसार काम करेगी। अनावश्यक घूमने वालों का समझाया जाएगा। नहीं मानने पर चालान बनाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn